06 | Augustus | 2017 | Herriemerrie
Ek is nie groot op gadgets nie. Ek besit nie ‘n GPS nie en die laaste draagbare musiek toerusting wat ek besit het, is ‘n Walkman – iewers toe ek op laerskool was. Die enigste appels wat ek besit, is die soort wat se daaglikse gebruik die dokter weghou. Ek koop nie elke tweede jaar die nuutste kar op die mark nie, maar koop nog CD’s. Ek het nog nooit ‘n liedjie of ‘n storie op die internet gekoop nie. Ek koop ook nog boeke en verkies om dit bo ‘n skerm te lees.
Ek het nog nooit die bekoring van radiobeheerde speelgoed gehad nie. Ek kan nie omgee of dit ‘n motor, vliegtuig of trein is nie. Ek is immers ‘n boekwurm, nie ‘n man of kind nie. Speelgoed is nou nie iets wat my opgewonde maak nie. Met uitsonderings! Ek soek ‘n drone.
Dit gaan nie eintlik oor ‘n drone (wat is dit in Afrikaans?) nie, maar eerder wat ‘n mens met ‘n drone kan doen. As julle my vergewe as ek eers ‘n Kaapse draai gaan gooi?
Wat is beter om vis en tjips te eet terwyl jy oor Valsbaai uitkyk? Om dit te eet terwyl daar ‘n walvis in Valsbaai speel. Wat is nog beter as dit? ‘n Skool (of is dit ‘n trop) walvisse. Dit is genoeg om enige mens se dag, week of self maand te maak.
So sit ek eendag met my pakkie kos en wil amper uit my vel spring toe ek die groepie walvisse sien speel. Naby genoeg ver foto’s, maar nou nie foto’s om op trots te wees nie. Net genoeg om jou woord te bevestig dat jy ‘n paar walvisse gesien het. ‘n Paar weke later krap ek op YouTube rond en besef dat ek ‘n groep van 60 walvisse gesien het. Iemand het hulle drone gebruik om ‘n video te maak van die walvisse en hulle toe ook sommer getel.
Van toe af soek ek ook ‘n drone. Een met ‘n kamera waarmee ek op walvisse (of iets interessant) kan spioeneer. Daar is egter ‘n paar probleme. ‘n Drone wat ‘n halfuur lang in die lug kan bly, kos omtrent R20000. As dit nou moet kan ek dit seker oor tyd bymekaar krap.
Verder is ek nou nie juis bekend vir my hand-en-oogkoordinasie nie. Wat as ek per ongeluk my drone teen ‘n walvis vasvlieg? Of as ‘n walvis hom / haar gruwelik vererg en my drone ‘n snotklap gee? Dalk is daar ‘n walvisvraat wat gaan wonder hoe die drone nou eintlik proe? Helaas, word my geldsake deur ‘n vrou bestuur. Al die bogenoemde is gerieflike verskonings vir haar om haar voet dwars neer te sit en nee te sê.
Geen drone vir my nie. Verantwoordelikheid is ‘n bitch.
Breinvasbrand: Wie is die uitvinder van Segways?
Breinlosbrand: Olga was reg met Eurostar.
Olga on Ek het ‘n nuwe maat…
Nikita on In Frankryk doen jy soos die F…
Xena Phoenix on Myne, joune, ons s’n en…
Xena Phoenix on In Frankryk doen jy soos die F…
Nikita on Gevaar in Frankryk
Olga on 40 jaar later
Ek het ‘n nuwe maatjie
Myne, joune, ons s’n en wie de hel s’n
Party goed kan nie regverdig word nie
Waar loop Laviga rond
Perdemis Kies Maand Augustus 2017 Julie 2017 Mei 2017 Maart 2017 Februarie 2017 Januarie 2017 Oktober 2016 September 2016 Augustus 2016 Julie 2016 Junie 2016 Mei 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 Augustus 2009
Stalle Kies Kategorieë Advent (19) Avonture van Laviga en Lispiek (2) Doen goed (23) Feetjie sake (6) Filosofiese kots (53) Foto van die week (10) Fun and Games (393) Galbraak (74) Gaste (2) Gevleuelde woorde (21) Goedhartigheid (5) Griewe (81) Grondwet (1) Hardloop (1) Huiswerk (75) Iets interessant (13) Kennis en Inligting (61) Koerant (241) Laviga op Vrydag (164) Lekker wonder (4) Molshoop (7) Musiek (41) Nuwe Bladsy (1) Oplossing (101) Ouma Heldina (1) Politieke Bollie (8) Praatjies (313) RIV (22) Shot Left (2) So Wroeg ons (250) Soeklig fokus (27) Sondag Poging (15) spekskiet (32) Spookstories (2) Staande Applous (49) Storie Soek (69) Uncategorized (39) Voet in die mond (3) Wie het jou predikant gemaak? (5) Wie is dit? (1)